《青青河边草篇》
魏晋·傅玄

青青河边草，悠悠万里道。划生在春时，远道还有期。

春至草不生，期尽欢无声。感物怀思心，梦想发中情。

梦君如鸳鸯，比翼云间翔。既觉寂无见，旷如参与商。

梦君结同心，比翼游北林。既觉寂无见，旷如商与参。

河洛自用固，不如中岳安。回流不及返，浮云往自还。

悲风动思心，悠悠谁知者。悬景无停居，忽如驰驷马。

倾耳怀音响，转目泪双堕。生存无会期，要君黄泉下。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。